Държавен вестник, бр. 37, 2024 г., стр. 9

БРОЙ  37	
Д Ъ Р Ж А В Е Н  В Е С Т Н И К 	
СТР.  9  
версално здравно покритие за орално здраве 
до 2030 г. и плана за действие към него на 
Световната здравна организация.
Неразделна част от политиката ще бъде 
изпълнението на дейностите, предвидени в 
Националната програма за профилактика 
на оралните заболявания при деца от 0 до 18 
години в Република България 2026 – 2030 г. 
и в Националната програма за профилакти-
ка на оралните заболявания при лицата над 
18-годишна възраст в Република България 
2025 – 2030 г.
Дейностите по промоцията на здравето 
и насърчаването на здравословен начин на 
живот с цел намаляване на вредното въз-
действие на рисковите фактори, свързани с 
хроничните незаразни болести, са обект на 
Политика 1.1. Насърчаване на здравословния 
начин на живот. 
Дейностите, свързани с превенцията на 
заболяванията в детска възраст, са обект и на 
специфична Политика 3.1. Детско и юношеско 
здраве и педиатрична грижа. 
Дейностите, свързани с промоцията на 
психично здраве и превенцията на психичните 
болести, са обект на специфична Политика 
3.5. Подобряване на психичното здраве и 
психиатричната грижа.
Дейностите, свързани с превенцията на 
сърдечно-съдовите заболявания, са обект на 
специфична Политика 3.2. Подобряване на 
възможностите за диагностика и лечение на 
сърдечно-съдовите заболявания, които са и 
подробно разписани в Националния план за 
сърдечно-съдово здраве.
 Дейностите, свързани с превенцията на 
онкологичните заболявания, са обект и на 
специфична Политика 3.3. Борба с рака и 
неговото бреме. 
Целеви препоръки на политиката до 2030 г.:
 Да осигурим ефективно управление и 
координация на дейностите по превенция на 
хроничните незаразни болести. 
 Да преориентираме структурите на 
националната система за здравеопазване в 
посока на превенцията и ранната диагностика 
на основните хронични незаразни болести.
 Да използваме научния подход, основан 
на доказателства, за създаване на модели 
за промяна на рисковите поведения с цел 
превенция на хроничните незаразни болести.
 Да изградим национална система за 
провеждане на широкообхватен скрининг за 
пренатална и неонатална диагностика и за 
ранна диагностика на хроничните незаразни 
болести, заедно с единен Национален ин-
тердисциплинарен център за провеждане на 
широкообхватен скрининг.
 Да изготвим и приемем Национална 
програма за опазване на имунното здраве на 
населението и за превенция на имуномеди-
ираните болести в Република България.
 Да въведем и разширим съществуващите 
ефективни скринингови програми на основ-
ните хронични незаразни болести.
 Да повишим достъпността и да укрепим 
капацитета на първичната медицинска помощ 
по отношение на дейностите по скрининг и 
ранна диагностика на хроничните незаразни 
болести, включително и по отношение на 
заболяванията на устната кухина.
Конкретните мерки за реализация на по-
литиката и индикаторите за нейното изпъл-
нение са предвидени в Плана за действие за 
изпълнение на Националната здравна страте-
гия 2030 и в Националния план за развитие 
на широкообхватен пренатален и неонатален 
скрининг, и скрининг на социалнозначимите 
заболявания 2030.
Политика 1.4. Превенция на инфекциоз-
ните болести и подобряване на имунизаци-
онния обхват
Основни насоки на политиката:
Приоритетна задача на политиката е и пре-
дотвратяването на вътреболничните инфекции 
(ВБИ) и антимикробната резистентност (АМР). 
Друга приоритетна област в общественото 
здравеопазване е провеждането на устойчива 
национална имунизационна политика. 
Целеви препоръки на политиката до 2030 г.:
 Да укрепим системата за надзор на зараз-
ните болести чрез повишаване на готовността 
за ранно откриване, оповестяване и предпаз-
ване от внос, възникване и разпространението 
на взривове и епидемии от инфекции с висок 
епидемичен потенциал.
 Да укрепим институционалния и кад-
рови капацитет на структурите по надзор на 
заразните болести на национално и регионално 
ниво за постигане на ефективно изпълнение 
на националните цели за подобряване на 
здравните характеристики на населението.
 Да прилагаме утвърдени политики и 
ефективни дейности в областта на превен-
цията и контрола на значими за обществото 
заразни болести.
 Да изградим междусекторното сътруд-
ничество при предоставяне на услуги за 
промоция, превенция и грижа при значими 
за обществото заразни болести, с насоченост 
към групите в риск.
 Да осигурим ефективен надзор над зна-
чимите за обществото заболявания – ХИВ/
СПИН, сексуално предавани инфекции (СПИ), 
вирусни хепатити, туберкулоза, морбили, ру-
беола, полиомиелит, дифтерия и др.
 Да работим за повишаване информира-
ността на населението относно превенцията 
на актуални заразни болести.
 Да работим за достигане и поддържане 
на висок имунизационен обхват за предпаз-
ване на общественото здраве от ваксино­
предотвратими заболявания чрез повишаване 
на обществената информираност, професи-